അമൃത മഹോത്സവം ഉദ്ഘാടനവും സ്വാതന്ത്ര്യ സ്മൃതി സായാഹ്നവും എടത്വ: സെന്റ് അലോഷ്യസ് ഹയര് സെക്കന്ഡറി സ്കൂളില് ഭാരതസ്വാതന്ത്ര്യത്തിന്റെ എഴുപത്തഞ്ചാം വാര്ഷികത്തോടനുബന്ധിച്ച് ഒരുവര്ഷം നീണ്ടുനില്ക്കുന്ന അമൃത മഹോത്സവം പരിപാടിയുടെ ഉദ്ഘാടനവും സ്വാതന്ത്ര്യ സ്മൃതി സായാഹ്നവും പൂര്വവിദ്യാര്ഥിയും സാമൂഹികപ്രവര്ത്തകനുമായ വര്ഗീസ് കണ്ണംപള്ളി ഉദ്ഘാടനം ചെയ്തു. സ്കൂള് മാനേജര് ഫാ. മാത്യു ചൂരവടി അധ്യക്ഷത വഹിച്ചു. എടത്വ സെന്റ് അലോഷ്യസ് കോളജ് മുന് വൈസ് പ്രിന്സിപ്പല് ഡോ. വര്ഗീസ് മാത്യു മുഖ്യ പ്രഭാഷണം നടത്തി. അധ്യാപക രക്ഷാകര്തൃ സംഘടനയുടെ ആഭിമുഖ്യത്തില് 75 ദീപങ്ങള് പ്രകാശിപ്പിച്ചു. അമൃത മഹോല്സവത്തോടനുബന്ധിച്ച് നടത്തിയ മല്സരങ്ങളില് വിജയികളായ കുട്ടികള്ക്കുള്ള സമ്മാനവിതരണം നടത്തി. പ്രഥമാധ്യാപകന് ടോം ജെ. കൂട്ടക്കര, പിടിഎ പ്രസിഡന്റ് സേവ്യര് മാത്യു നെല്ലിക്കല്, പ്രോഗ്രാം കണ്വീനര് ജസ്റ്റിന് വി. ജോസഫ്, വിദ്യാര്ഥികളായ ആഷില് മോന് എസ്.എസ്, ജോയല് ബന്നി, ആല്ബര്ട്ട് ജോസഫ് എന്നിവര് പ്രസംഗിച്ചു. ഇന്നു ടോം ജെ. കൂട്ടക്കര പതാക ഉയര്ത്തും.